1969 ರಲ್ಲಿ ಸ್ಟೀವನ್ಸ್ ಕ್ಷಯರೋಗದಿಂದ ಕುಗ್ಗಿದ. ಇದರ ಪರಿಣಾಮ ಮಿಡ್ ಹರ್ಸ್ಟ್ ನ ಕಿಂಗ್ ಎಡ್ವರ್ಡ್ VII ಆಸ್ಪತ್ರೆಗೆ ದಾಖಲಾದಾಗ ಸಾವಿನ ಅಂಚಿನಲ್ಲಿದ್ದ; ಆಸ್ಪತ್ರೆಯಲ್ಲಿ ಚೇತರಿಸಿಕೊಳ್ಳಲು ತಿಂಗಳುಗಳನ್ನೇ ಕಳೆದನು. ಈ ಕಾಯಿಲೆಯಿಂದ ಗುಣಮುಖನಾಗಲು ಒಂದು ವರ್ಷವನ್ನೇ ಕಳೆದನು. ಈ ಸಂದರ್ಭದಲ್ಲಿ ಸ್ಟೀವನ್ಸ್, ಆತನ ಜೀವನದ ದೃಷ್ಟಿಕೋನವನ್ನು ಮತ್ತು ಆಧ್ಯಾತ್ಮಿಕತೆಯನ್ನು ಪ್ರಶ್ನಿಸಲು ಪ್ರಾರಂಭಿಸಿದನು. ನಂತರ ಆತನು, "ತೋರಿಕೆ ವ್ಯವಹಾರದಂತಹ ಪರಿಸರದಲ್ಲಿದ್ದು, ನಿನ್ನನ್ನು ನೀನು ಆಸ್ಪತ್ರೆಯಲ್ಲಿ ಕಂಡುಕೊಂಡಾಗ , ಮತ್ತು ಹಗಲು ರಾತ್ರಿ ಇನ್ ಜೆಂಕ್ಷನ್ ಅನ್ನು ಹಾಕಿಸಿಕೊಳ್ಳುತ್ತಿರುವಾಗ ಹಾಗು ನಿನ್ನ ಸುತ್ತಮುತ್ತಲಿರುವ ಜನರು ಸಾಯುತ್ತಿರುವಾಗ ಅದು ನಿನ್ನ ದೃಷ್ಟಿಕೋನವನ್ನು ಖಂಡಿತವಾಗಿ ಬದಲಾಯಿಸುತ್ತದೆ. ನಾನು ನನ್ನ ಬಗ್ಗೆ ಆಳವಾಗಿ ಯೋಚಿಸಲು ಪ್ರಾರಂಭಿಸಿದೆ. ನಾನು ಯೋಚಿಸುತ್ತಿದ್ದುದು ನನ್ನ ಕಣ್ಣುಗಳು ಚಿರ ನಿದ್ರೆಯಲ್ಲಿರುವಂತೆ, ಮುಚ್ಚಿ ಹೋಗಿರುವಂತೆ ತೋರುತ್ತಿತ್ತು" ಎಂದು ಹೇಳಿದ್ದಾನೆ.

ಆತನು ಧ್ಯಾನ, ಯೋಗವನ್ನು ಮಾಡಲು ಪ್ರಾರಂಭಿಸಿದನು. ಬದುಕಿನಲ್ಲಿ ಆಧ್ಯಾತ್ಮಿಕ ಸಿದ್ಧಾಂತವನ್ನು ಅಳವಡಿಸಿಕೊಂಡನು;ಈತ ರ ಧರ್ಮಗಳ ಬಗ್ಗೆ ಓದಿದನು; ಹಾಗು ಸಸ್ಯಹಾರಿಯಾದನು. ಆತನ ತ್ರೀವ್ರವಾದ ಕಾಯಿಲೆಯಿಂದ ಮತ್ತು ಸುದೀರ್ಘವಾದ ಚೇತರಿಕೆಯ ಫಲಿತಾಂಶವಾಗಿ, ಹಾಗು ಆಧ್ಯಾತ್ಮಿಕ ಜ್ಞಾನೋದಯದಿಂದಾಗಿ ಮತ್ತು ಪ್ರಶ್ನೆಯಿಂದಾಗಿ , ಆತನು ನಲವತ್ತು ಹಾಡುಗಳನ್ನು ಬರೆದನು. ಇವುಗಳಲ್ಲಿ ಅನೇಕ ಹಾಡುಗಳು ವರ್ಷದ ನಂತರ ಬಂದ ಆತನ ಆಲ್ಬಂನಲ್ಲಿ ಕಾಣಿಸಿಕೊಂಡವು.

ಕ್ಷಯರೋಗ
ಜನಪ್ರಿಯತೆಯ ತುತ್ತತುದಿಯಲ್ಲಿ
ಯುಸುಫ್ ಇಸ್ಲಾಂ ಆಗಿ ಬದುಕು (1978 ರಿಂದ ಇಲ್ಲಿಯವರೆಗೆ)
ಕಾಯಿಲೆಯ ನಂತರ ಸಂಗೀತದ ಧ್ವನಿಯಲ್ಲಿ ಉಂಟಾದ ಬದಲಾವಣೆ